Julija Volkova
Julija Olegovna Volkova (rus. Юлия Олеговна Волкова, g. 1985 m. vasario 20 d. Maskvoje) – Rusijos dainininkė ir aktorė, buvusio dueto t.A.T.u. narė (1999-2011 m.). 2003 metais su daina „Ne ver', ne bojsia“ dalyvavo „Eurovizijos“ dainų konkurse, kuriame užėmė 3 vietą. 2011 m. birželį Julija pradėjo solinę karjerą, tuo pat metu pasirašė sutartį su įrašų kompanija „Gala Records“. Tų pačių metų spalio mėnesį išleido debiutinį singlą „All Because of You“.